CELEX: 32021R0996
Language: da
Date: 2021-06-21 00:00:00
Title: Rådets forordning (EU) 2021/996 af 21. juni 2021 om ændring af forordning (EF) nr. 765/2006 om restriktive foranstaltninger over for Belarus

21.6.2021   
               
               
                  DA
               
               
                  Den Europæiske Unions Tidende
               
               
                  LI 219/1
               
            
         RÅDETS FORORDNING (EU) 2021/996
         af 21. juni 2021
         om ændring af forordning (EF) nr. 765/2006 om restriktive foranstaltninger over for Belarus
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse 2012/642/FUSP af 15. oktober 2012 om restriktive foranstaltninger på baggrund af situationen i Hviderusland (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Rådets forordning (EF) nr. 765/2006 (2) indeholder bestemmelser om indefrysning af pengemidler og økonomiske ressourcer og forbyder at stille pengemidler eller økonomiske ressourcer til rådighed for personer, enheder eller organer, der er ansvarlige for alvorlige krænkelser af menneskerettighederne eller undertrykkelse af civilsamfundet og den demokratiske opposition, eller hvis aktiviteter på anden måde i alvorlig grad undergraver demokratiet eller retsstaten i Belarus, eller som drager fordel af eller støtter Lukasjenkoregimet. Den forbyder også at yde teknisk bistand i tilknytning til de varer og den teknologi, der er opført på Den Europæiske Unions fælles liste over militært udstyr, og i tilknytning til levering, fremstilling, vedligeholdelse og anvendelse af sådanne varer. Den indfører et forbud mod eksport af udstyr, der kan anvendes til intern undertrykkelse, til personer, enheder eller organer i Belarus eller til brug i Belarus og forbyder at yde tilknyttet teknisk bistand, mæglerservice, finansieringsmidler eller finansiel bistand. Den forbyder endvidere belarusiske luftfartsselskaber at lande i, lette fra eller overflyve Unionens område.
                  
               
                     (2)
                  
                  
                     Foranstaltningerne i afgørelse 2012/642/FUSP får virkning ved forordning (EF) nr. 765/2006.
                  
               
                     (3)
                  
                  
                     Rådets gennemførelsesafgørelse (FUSP) 2021/1002 (3) indfører visse udpegelser med henblik på at gennemføre Det Europæiske Råds konklusioner af 24.-25. maj 2021 efter den ulovlige tvangslanding af et Ryanairfly, der foretog en flyvning inden for EU, i Minsk, Belarus, den 23. maj 2021. Rådets afgørelse (FUSP) 2021/1001 (4) ændrer afgørelse 2012/642/FUSP ved at indføre visse nye undtagelser fra indefrysningen af midler og forbuddet mod at stille pengemidler eller økonomiske ressourcer til rådighed for personer eller enheder, der er opført på listen, for at undgå uønskede konsekvenser af disse nye udpegelser. Disse undtagelser vedrører flyvninger til humanitære formål, evakuering eller repatriering af personer eller initiativer til støtte for ofre for naturkatastrofer eller nukleare eller kemiske katastrofer, flyvninger, der er nødvendige for deltagelse i møder med henblik på at finde en løsning på krisen i Belarus eller fremme af de restriktive foranstaltningers politiske mål, og nødflyvninger samt luftfartssikkerhedsspørgsmål. Disse undtagelser skal afspejles i forordning (EF) nr. 765/2006.
                  
               
                     (4)
                  
                  
                     Forordning (EF) nr. 765/2006 bør derfor ændres i overensstemmelse hermed.
                  
               
                     (5)
                  
                  
                     For at sikre, at de i denne forordning fastsatte foranstaltninger er effektive, bør denne forordning træde i kraft straks —
                  
               VEDTAGET DENNE FORORDNING:
         
            Artikel 1
            Artikel 3, stk. 1, i forordning (EF) nr. 765/2006 affattes således:
            
               
                  »1.   Uanset artikel 2 kan medlemsstaternes kompetente myndigheder, jf. webstederne på listen i bilag II, tillade, at visse indefrosne pengemidler eller økonomiske ressourcer frigives, eller at visse pengemidler eller økonomiske ressourcer stilles til rådighed på vilkår, som de finder passende, efter at have konstateret, at pengemidlerne eller de økonomiske ressourcer:
                  
                              a)
                           
                           
                              er nødvendige for at dække basale behov hos de personer, der er opført på listerne i bilag I og de familiemedlemmer, som disse har forsørgerpligt over for, herunder betaling af fødevarer, husleje eller renter eller afdrag på hypotekslån, medicin og lægebehandling, skatter, forsikringspræmier og offentlige forbrugsafgifter
                           
                        
                              b)
                           
                           
                              udelukkende er bestemt til betaling af rimelige honorarer og godtgørelse af udgifter i forbindelse med juridisk bistand
                           
                        
                              c)
                           
                           
                              udelukkende er bestemt til betaling af afgifter eller gebyrer for rutinemæssig opbevaring eller forvaltning af indefrosne pengemidler eller økonomiske ressourcer
                           
                        
                              d)
                           
                           
                              udelukkende er bestemt til betaling af et gebyr, der er nødvendigt for et af følgende:
                              
                                          i)
                                       
                                       
                                          flyvninger til humanitære formål, evakuering eller repatriering af personer eller initiativer om støtte til ofre for naturkatastrofer eller nukleare eller kemiske katastrofer
                                       
                                    
                                          ii)
                                       
                                       
                                          flyvninger inden for rammerne af internationale adoptionsprocedurer
                                       
                                    
                                          iii)
                                       
                                       
                                          flyvninger, der er nødvendige for deltagelse i møder med henblik på at finde en løsning på krisen i Belarus, eller som fremmer de politiske mål med de restriktive foranstaltninger, eller
                                       
                                    
                                          iv)
                                       
                                       
                                          et EU-luftfartsselskabs nødlanding, letning eller overflyvning, eller
                                       
                                    
                        
                              e)
                           
                           
                              er nødvendige for at behandle kritiske og klart identificerede luftfartssikkerhedsspørgsmål og efter forudgående høring af Den Europæiske Unions Luftfartssikkerhedsagentur.«
                           
                        
            
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
            
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Luxembourg, den 21. juni 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 285 af 17.10.2012, s. 1.
         
            (2)  Rådets forordning (EF) nr. 765/2006 af 18. maj 2006 om restriktive foranstaltninger over for Belarus (EUT L 134 af 20.5.2006, s. 1).
         
            (3)  Rådets gennemførelsesafgørelse (FUSP) 2021/1002 af 21. juni 2021 om gennemførelse af afgørelse 2012/642/FUSP om restriktive foranstaltninger på baggrund af situationen i Hviderusland (se side 70 i denne EUT).
         
            (4)  Rådets afgørelse (FUSP) 2021/1001 af af 21. juni 2021 om ændring af afgørelse 2012/642/FUSP om restriktive foranstaltninger på baggrund af situationen i Hviderusland (se side 67 i denne EUT).